Paez que dixo Confucio que la metada del cielu yeren muyeres, pero vete tú a saber. Y tamién con esi títulu fizo una película -mui interesante- el direutor Manuel Gutiérrez Aragón. Siento falar al mediudía pola SER a la Conseyera de Cultura del Principáu afirmando, mui encesamente, qu’una cuarta parte de los asturianos, o seya, doscientos cincuenta mil (póngolo con númberos pa que se vea meyor: 250.000) utilicen la llingua asturiana como llingua vehicular. Y por si nun lo entiendéremos, desplícalo. Quier dicir qu’empleguen l’asturianu pa espresase normalmente na vida diaria. Y nun contenta con eso, defende tamién encesamente (pol tonu) que seyan el cien por cien los asturianos que lo faigan. Asina -digo yo de la mio collecha- que si hubiere un cielu sólo pa los asturianos (ellos y elles), un cuartu d’esi cielu ocuparíamoslu los que falamos n’asturianu. Bueno, igual munchos de nós díbemos pal infiernu, pero esi ye otru cantar.
#000003
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000009
En favor de los neños y neñes autistes
#000011
Una prestrosa aportación a la filoloxía asturiana
#000012